

 **СРЕДНО УЧИЛИЩЕ „ВАСИЛ АПРИЛОВ”**

 Град Долна Митрополия, общ.Долна Митрополия, обл.Плевен, ул.”Трети март” № 29 а

 тел./факс: 06552/20-79 , тел. 06552/23-42 , e-mail: vasil\_aprilov@abv.bg, web: sou-dm.info

**Организация на учене от разстояние**

1. Класните ръководители извършиха проучване колко от учениците имат достъп до Интернет и с какви електронни устройства разполагат вкъщи.
2. За контакт с учениците ще използваме електронните си пощи и електронните пощи на учениците - има ги в електронния дневник. Може да се използват ресурсите на електронния дневник.
3. На учениците без ел -устройства и Интернет учителят ще дава указания по телефона ( какво и откъде да чете). На учениците от начален етап указанията се дават на родителя.
4. Чрез изпращане на съобщения в ел. платформата на Школол.БГ, затворена група във Фейсбук и електронните пощи се дават указания на учениците какво трябва да направят и какво да използват*.* В домашни условия на учениците се оказва подкрепа за самоподготовка и упражнения, като им се изпращат материали, линкове към безплатни образователни ресурси, филми и др., поставят им се конкретни задачи – индивидуални или групови задачи, и се поддържа активна обратна връзка чрез коригиране и допълнителни задачи. Всеки решава конкретно за себе си, предмета, който преподава и т.н. Подходящи за този вид обучение са електронните варианти на учебници. Издателства „Просвета“ и „Клет“ вече осигуриха безплатен достъп до електронните варианти на учебници, а също имат и разработени видео уроци.

Изборът на конкретните електронни материали се извършва в съответствие с учебното съдържание по конкретния учебен предмет по преценка на учителя. Учениците и родителите ще получат информация и за организираните от БНТ уроци.

1. Обучението ще се осъществява по седмично разписание с определен час за всеки учебен предмет, по ново дневно разписание, което вече е сведено да знанието на родители и ученици.

При осъществяване на обратна връзка с учениците посочваме срок и време за изпращане на поставените задачи, тестове, домашни работи.

Учениците са информирани чрез сайта на училището, че трябва да следят електронните си пощи, Школо. БГ и Фейсбук.

1. Часовете ще започва от 09:00 ч. и ще бъдат с продължителност:
* Начален етап – 20 мин.
* Прогимназиален етап – 30 мин.
* Гимназиален етап – 30 мин.

|  |  |  |
| --- | --- | --- |
| **№** | **I – ІV  клас** | **V – XІ клас** |
| 1. | 9.00 – 9.20 | 9.00 – 9.30 |
| 2. | 9.30 - 9.50 | 9.40 - 10.10 |
| 3. | 10.00 - 10.20 | 10.20 - 10.50 |
| 4. | 10.30 - 10.50 | 11.00 - 11.30 |
| 5. | 11.00 - 11.20 | 11.40 - 12.10 |
| 6. |  | 12.20 – 12.50 |
| 7. |  | 13.00 – 13.30 |
| 8. |  |  |

1. Дистанционно ще се обучават 166 ученици, които са потвърдили, че имат Интернет и ел. устройства в дома си. За останалите ученици ще се осъществява връзка по телефона.
2. За организацията и отчитането на дистанционното обучение ще бъде издадена заповед на директора.

ЦВЕТАНКА МИТЕВА

ДИРЕКТОР